પોલીસે ધર્મેશ શાહના દેવા સામે તેની મિલકતો અંગે તપાસ શરૂ કરી છે. ધર્મેશ શાહ જ્યાં રહેતા તે રત્નમ ટાવરનો ફ્લેટ ઉપરાંત બોપલનો બંગલો અને વસ્ત્રાપુર, પ્રહલાદનગરમાં ઓફીસ ધરાવે છે. પોલીસ હવે એ મુદ્દે તપાસ કરવાની છે કે, બોપલનો બંગલો અને રત્નમ ફ્લેટ કે બીજી મિલકતો બેન્કોમાં કે અન્ય જગ્યાએ ‘મોર્ગેજ' છે કે કેમ? આ તપાસ કરીને પોલીસ ૧૫ કરોડના દેવાથી ખરેખર કેટલી પરેશાની હતી? તે સ્પષ્ટ કરવા ઈચ્છે છે.